**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ֆինանսների նախարարություն | 16.03.2023թ.  **N** **01/9-2/4797** |
| Ձեր 03.03.2023թ. N 1/01.3/2913-2023 գրությամբ ներկայացված «Հայաստանի Հանրապետության 2023 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու և Հայաստանի Հանրապետության շրջակա միջավայրի նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը. |  |
| Նախագծով առաջարկվում է 2023թ. պետական բյուջեից ծախս-դեֆիցիտի ավելացման սկզբունքի կիրառմամբ «Սևան» ազգային պարկ» ՊՈԱԿ-ին տրամադրել 15.9 մլն դրամ աջակցություն՝ ՀՀ վճռաբեկ դատարանի հօգուտ Արթուր Արիս­տա­կես­յանի, Հայկարամ Մխիթարյանի և Սվետլանա Իսահակյանի մասով «Սևան» ազգային պարկ» ՊՈԱԿ-ից բռնագանձման կայացրած վճռի կատարման նպատակով հարկադիր կատարումն ապահովող (ՀԿԱ) ծառայության որոշմամբ հարուցված կատարողական վարույթների ծախսը (9.0 մլն դրամ) և պետական տուրքին հաշվեգրվող տոկոսները (6.9 մլն դրամ) վճարելու համար: Ընդ որում վերոնշյալ վճռի կատարման նպատակով ՀՀ կառավարության 22.12.2022թ. N2021-Ն որոշմամբ ՀՀ կառավարության պահուստային ֆոնդից ՊՈԱԿ-ին հատկացվել է 174.2 մլն ՀՀ դրամ:  Հիմք ընդունելով «Սևան» ազգային պարկ» ՊՈԱԿ-ին 2022թ. պետական բյուջեով հատկացված գումարների (432.0 մլն դրամ) փաստացի կատարողականը (391.2 մլն դրամ), առաջարկում ենք առաջացած ֆինանսական պարտավորությունների դիմաց վճարումն իրականացնել ՊՈԱԿ-ի ձեռնարկատիրական գործունեությունից ու այլ ծառայությունների դիմաց ստացված ֆինանսական միջոցներից կամ ՀՀ շրջակա միջավայրի նախարարությանը 2023թ. պետական բյուջեով նախատեսված հատկացումների հաշվին: | Չի ընդունվել  «Սևան» ազգային պարկ» ՊՈԱԿ-ին 2022թ. պետական բյուջեով հատկացված գումարների հաստատված (432.0 մլն դրամ) և փաստացի կատարողականի (391.2 մլն դրամ) տարբերությունը պայմանավորված էր Սևանա լճի ջրածածկ անտառտնկարկների մաքրման աշխատանքների իրականացման թերակատարմամբ (պատճառը մաքրման ենթակա տարածքներում արձանագրված նախագծային և քարտեզագրական անհամապատասխանություններ), ինչի արդյունքում չծախսված գումարը վերադարձվել է պետական բյուջե։ «Սևան» ազգային պարկ» ՊՈԱԿ-ի պահպանման նպատակով ՀՀ 2023 թվականի պետական բյուջեով նախատեսված գումարը հիմնականում ուղղվում է աշխատողների աշխատավարձի մի մասի վճարմանը և Սևանա լճի ջրածածկ անտառտնկարկների մաքրման աշխատանքների տարեկան միջոցառման իրականացմանը, ինչի մասով Կառավարության 28․07․22թ․ N 1169-Ն որոշմամբ հատկացված գումարով, պետական գնումների շրջանակներում ձեռք են բերվել «Սևանա լճի ջրածածկ անտառտնկարկների մաքրման աշխատանքների կատարման համար անտառների գույքագրման խորհրդատվական ծառայություններ, ինչը թույլ կտա Սևանա լճի ջրածածկ անտառտնկարկների մաքրման աշխատանքներն իրականացնել 2023 թվականի համար նախատեսված ամբողջ ծավալով, ուստի ներկայումս կանխատեսվող տնտեսումներ առկա չեն։ |
| Այնուամենայնիվ Նախագծի վերաբերյալ առկա են որոշակի նկատառումներ, մասնավորապես.  Նախագծով առաջարկվում է ՀԿԱ ծառայության որոշմամբ հարուցված կատարողական վարույթների ծախսերի ֆինանսավորումն իրականացնել կայունացման դեպոզիտային հաշվից: Վերջինիս կապակցությամբ հայտնում ենք, որ կայունացման հաշվի միջոցների օգտագործման ուղղություններ կարող են դիտարկվել ՀՀ պետական բյուջեի կատարմանն աջակցելու նպատակով դեֆիցիտի ֆինանսավորումը կամ Կառավարության պարտքի վերաֆինանսավորման ռիսկի կառավարման նպատակով իրականացվող գործառնությունները, մինչդեռ Նախագծով առաջարկվող աջակցության նպատակը չի առնչվում վերոնշյալ օգտագործման ուղղություններին:  Հետևաբար հաշվի առնելով նաև, որ կատարողական վարույթով ըստ ԵԿԴ/3197/02/17 դատական ակտով սահմանված պարտավորությունների կատարման պահանջի, ՊՈԱԿ-ից հօգուտ պետական բյուջեի ենթակա է բռնագանձման 15.9 մլն դրամ, որից 9.0 մլն դրամ՝ որպես կատարողական գործողությունների կատարման ծախս (պետական բյուջեում հարկադիր կատարման ծախսերը դիտարկվում են որպես այլ եկամուտ), իսկ 6.9 մլն դրամը՝ որպես պետական տուրք, առաջարկում ենք կայունացման դեպոզիտային հաշվից գումարի տրամադրման մեխանիզմի փոխարեն առաջնորդվել «Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքի 9-րդ հոդվածի 6-րդ կետով (կիրառել եկամուտների և ծախսերի ավելացման սկզբունքը): | Ընդունվել է  Նախագիծը լրամշակվել է «Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքի 9-րդ հոդվածի 6-րդ կետի կիրառմամբ՝ եկամուտների և ծախսերի ավելացման սկզբունքով: |